થાણે ક્રાઇમ બ્રાંચના યુનિટ-1ના પોલીસ ઇન્સ્પેક્ટર નીતિન ઠાકરેએ જણાવ્યું છે કે અમદાવાદના પોશ વિસ્તારમાં વિદેશી નાગ‌િરકો સાથે ઠગાઇ કરવાનાં અનેક કોલ સેન્ટર ધમધમી રહ્યાં છે, જેમાં 10 કરતાં વધુ સંચાલકોના નામનું લિસ્ટ તૈયાર કરવામાં આવ્યું છે, જે પૈકી કેટલાક સંચાલકો સાગર ઠક્કરના સીધા સંપર્કમાં હોય તેવું જાણવા મળ્યું છે. થોડાક દિવસોમાં તમામ સંચાલકોની પૂછપરછ થશે. અમદાવાદમાં સાગર ઠક્કર સિવાય પણ સૌથી મોટા કોલ સેન્ટરનું રેકેટ નિહિલ જયસ્વાલ, રાહુલ ડોગરા, વિકી ડોગરા, વિશાલ પંડ્યા, સેંડી, નીરજ રાયચોરિયા, નાગરાણી સહિત 10 સંચાલકો ચલાવતા હોવાનું થાણે ક્રાઇમ બ્રાંચની તપાસમાં ખૂલ્યું છે.